Meuseujid Raya Baiturrahman

Meuseujid Raya Baiturrahman nakeuh meuseujid raya Aceh nyang na di Banda Aceh. Meuseujid nyoe phôn that geupeudong bak jameuen Soleutan [[Eseukan
da Muda]]. Na cit nyang kheun meuseujid nyoe ka away na yôh masa Keurajeuen Darussalam. Salang M. Yunus Jamil lam buku "Gerak Kebangkitan Aceh" geukheun meuseujid phôn nyang na bak lokasi meuseujid raya jinoe nakeuh geupeudong bak thôn 1205.

Meuseujid nyang na jinoe nakeuh kon atra aseuli lé sabab ka jitôt le Belanda bak thon 1873. Meuseujid atra jinoe nakeuh atra jipeugot lé Beulanda bak thon 1879 ateueh prentah Jeundran Karel van der Heijden.

Meusjid nyoë jeut keu saksi bisu keujadian peunténg dalam seujarah Acèh miseujih lagè mate  jeundral beulanda nyang jitèmbak lé pasukan Acèh ngön keujadian geumpa tsunami 2004.

Nibak masa dilè meusjid nyoe jeut keu pusat meurunô agama islam di Asia teunggara watè masa kerajeun Aceh Darussalam .Le ureung dari meubagoë wilayah nusantara geujak tuntôt ilmè nibak ulama ulama Acèh.

meusjid nyoë geupeudöng deungön arsitèktur Indo-sarasenic atawa arsitèktur mughal-parsia dan bacut cit ngön arsitéktur asai indatu Acèh.Meusjid nyoë jeut keu acuan arsitèktur peuneudöng meusjid di Acèh

Nibak phônjih meusjid nyoë cuma na saboh kubah ngön saboh meunara.kubah ngön meunara laén barô geutamah nibak thôn 1935 meutahap sampoë thôn 1957.Saat nyoë meusjid raya baiturrahman na 7 boh kubah ngön 8 meunara asi meunara utama nyang jeut keu teuneudöng paléng manyang di kuta Banda Acèh.

meusjid nyoë mantöng teudöng gap ohlheuh geumpa ngön tsunami thôn 2004 nyang jisampôh gléh kuta Banda Aceh,mesjid nyoe cuma reulé sipat pat sagai ngön meunara utama nyang agak singet ohlheuh geumpa.watè musibah nyan le ureung nyang seulamat saat geumeulindông lam mesjid nyoë.

 Gamba 

 Asai seunurat 

Kawan:Peuneudong di Acèh
Kawan:Meuseujid di Acèh